სკიტ ულრიჩი

სკიტ ულრიჩი ნამდვილი სახელი ბრაიან რეი ტრაუტი (დ. 20 იანვარი, 1970) — ამერიკელი მსახიობი. ის ყველაზე ცნობილია 1990-იანი წლების პოპულარული ფილმების როლებით, მათ შორის ბილი ლუმისის როლით ფილმში Scream 1996 კრის ჰუკერის როლით ფილმში The Craft 1996 და ვინსენტ ლოპიანოს როლით ფილმში As Good as It Gets 1997. 2017-დან 2021 წლამდე ის ასრულებდა ფორსაიზ პენდლტონ F.P. ჯონს II-ის როლს CW-ის სერიალში Riverdale. მან განაახლა თავისი Scream-ის როლი გაგრძელებებში Scream 2022 და Scream VI 2023. მისი სხვა სატელევიზიო როლები მოიცავს ჯონსტონ ჯეიკობ "ჯეიკ" გრინ უმცროსის როლს სატელევიზიო სერიალში Jericho და LAPD-ის დეტექტივ რექს უინტერსის, საზღვაო ძალების ვეტერანის როლს Law & Order ფრენჩაიზიდან.
ადრეული ცხოვრება
ბრაიან რეი ტრაუტი დაიბადა 1970 წლის 20 იანვარს,, ლინჩბურგში, ვირჯინიაში. დედა, კეროლინ ელეინ უაქსი, ფლობს სპეციალური მარკეტინგის სააგენტოს Sports Management Group-ს, ხოლო მამა არის რესტორნის მფლობელი. მას ჰყავს უფროსი ძმა, ჯეოფი. მისი პირველი მამინაცვალი იყო დ. კ. ულრიჩი, NASCAR-ის მრბოლელი. მსახიობი სწორედ მას მიიჩნევს მამამისად.  1990 წელს მისი დედა ხელახლა გაქორწინდა ედვარდ ლუის უაქსზე. 

ულრიჩის ბილოგიურმა მამამ მსახიობი (მაშინ მხოლოდ 6 წლის იყო) და მისი ძმა გაიტაცა და მომდევნო სამი წლის განმავლობაში ისინი ცხოვრობდნენ ფლორიდიდან ნიუ-იორკში, შემდეგ კი პენსილვანიაში. წლების შემდეგ დედამ შვილები მაინც დაიბრუნა, ამის შემდეგ კი მათი ბიოლოგიური მამა საბოლოოდ გაუჩინდარდა.

მეტსახელი „სკიტი" წარმოიშვა „სკიტერისგან. ეს მეტსახელი მეტსახელი მისმა  მწვრთნელმა შეარქვა სუსტი აღნაგობისა და პატარა ზომის გამო, ის კოღოსავით სწრაფი იყო. სუსტი აღნაგობის გარდა, ბავშვობაში მას ცუდი ჯანმრთელობა ჰქონდა, მათ შორის მრავალჯერადი პნევმონიის შეტევები; მან გულის ოპერაციაც ჩაიტარა, რათა  დეფექტური პარკუჭი მოეწესრიგებინათ. 

ულრიჩმა დაამთავრა Northwest Cabarrus საშუალო სკოლა ჩრდილოეთ კაროლინაში. მან თავდაპირველად ისწავლა ჩრდილოეთ კაროლინაში უილმინგტონის უნივერსიტეტში, მაგრამ შემდეგ ის გადავიდა ნიუ-იორკის უნივერსიტეტში, სადაც სწავლობდა დრამატურგ დევიდ მამეტთან.
კარიერა
თავის ყველაზე ადრეულ ეკრანულ გამოსვლებში ულრიჩი იყო მონაწილეობდა  Weekend at Bernie's 1989 და Teenage Mutant Ninja Turtles 1990. Atlantic Theater Company-ში ჩართვის შემდეგ, ულრიჩმა იმუშავა ჯგუფთან ერთად, რამაც მას რეჟისორ სტეისი კოხრანის ყურადღება მიაქცია. მისი დახმარებით დამწყებმა მსახიობმა მიიღო თავისი პირველი მნიშვნელოვანი როლი ეკრანზე 1996 წელს, როგორც უინონა რაიდერის უხეში მეგობარი ბიჭი ფილმში Boys. 

იმავე წელს ის ასევე გამოჩნდა კევინ სპეისის სარეჟისორო დებიუტში Albino Alligator და The Craft-ში რობინ ტანისა და ნივ კემპბელთან ერთად. იმავე წელს შეარჩიეს ფილმისთვის Scream ბილი ლუმისის როლში. გადაღების დროს მას შემთხვევით დაარტყეს იმ ადგილას, სადაც მას გულის ღია ოპერაცია ჰქონდა გაკეთებული.
1997 წელს მას ჰქონდა პატარა როლი ფილმში As Good as It Gets (Scream-ის თანამსახიობ ჯეიმი კენედისთან ერთად). ის გამოჩნდა ისეთ ფილმებში, როგორიცაა The Newton Boys 1998 და Chill Factor 1999. მან ითამაშა  პოლ შრადერის ფილმში Touch 1997 და გამოჩნდა ფილმში Ride with the Devil 1999, ამერიკის სამოქალაქო ომის დრამაში, რომელიც რეჟისორ ენგ ლიმ გადაიღო. 2000 წელს მან ითამაშა ფილმში Takedown.

ტელევიზიაში ულრიჩმა ითამაშა მოკლეხნიან ABC-ის სერიალში Miracles და  ემიზე დანომინირებულ მინისერიალში Into the West (2005 აშშ-ში, 2006 დიდ ბრიტანეთში). ასევე 2005 წელს ულრიჩმა იმუშავა კერი რასელთან ერთად სატელევიზიო ფილმში The Magic of Ordinary Days. მან ითამაშა ჯეიკ გრინის როლი CBS-ის პოსტ-აპოკალიპსურ დრამაში Jericho, რომელსაც პრემიერა ჰქონდა 2006 წლის 20 სექტემბერს და დასრულდა 2008 წლის 25 მარტს.  2017-დან 2021 წლამდე მან ითამაშა სერიალში Riverdale, რომელიც ნაწილობრივ დაფუძვნებულია Archie-ის კომიქსებზე.

ულრიჩი გამოჩნდა ბრაიან დევიდ მიჩელის როლში 2017 წლის Lifetime-ის ფილმში I Am Elizabeth Smart, რომელიც დაფუძნებული იყო ელიზაბეთ სმარტის 2002 წლის გატაცებასა და ტყვეობაზე. მან ასევე ითამაშა  2017 წლის საშინელებათა ფილმში Escape Room..

2022 წელს ულრიჩმა განაახლა თავისი ბილი ლუმისის როლი სერიის მეხუთე ფილმში, რომელსაც ასევე ეწოდება Scream 2024 წელს ის წარადგინეს   Fangoria Chainsaw Awards-ზე.

პირადი ცხოვრება
1997 წელს ულრიჩმა დაქორწინდა ინგლისელ მსახიობ ჯორჯინა კეიტსზე, რომელსაც  შეხვდა აკადემიის ჯილდოების წვეულებაზე. მათი ქორწილი იყო პატარა ცერემონია, რომელიც ჩატარდა მათ ფერმერულ მიწაზე მედისონ კაუნთიში, ვირჯინიაში, სადაც მხოლოდ მღვდელი იყო სტუმრად. მათ ჰყავთ ტყუპები, ქალიშვილი და ვაჟი, რომლებიც დაიბადნენ 2001 წელს.[18] ულრიჩი და კეიტსი განშორდნენ 2004 წელს.

2012 დაქორწინდა მსახიობ ამელია ჯექსონ-გრეიზე  წელს და განქორწინდნენ 2015 წელს.[20] 2016 წელს ულრიჩმა ურთიერთობა დაიწყო ბრაზილიელ მოდელ როუზ კოსტასთან,[21] მაგრამ წყვილი დაიშალა 2017 წელს.[22]

სქოლიო

კატეგორია:მსახიობები ანბანის მიხედვით
კატეგორია:მსახიობები
კატეგორია:ცოცხალი ადამიანები